

**คำสั่งเทศบาลตำบลหนองบัวโคก**

**ที่ ๕๐๒ /๒๕๖๒**

**เรื่อง แต่งตั้งคณะกรรมการควบคุมภายในของเทศบาลตำบลหนองบัวโคก**

-----------------------------------

ด้วยพระราชบัญญัติวินัยการเงินการคลังของรัฐ พ.ศ.๒๕๖๑ ซึ่งมีผลบังคับใช้เมื่อวันที่ ๒๐ เมษายน ๒๕๖๑ โดยมาตรา ๗๙ ได้บัญญัติให้หน่วยงานของรัฐจัดให้มีการตรวจสอบภายใน การควบคุมภายใน และการบริหารจัดการความเสี่ยง โดยให้ถือปฏิบัติตามมาตรฐานและหลักเกณฑ์ที่กระทรวงการคลังกำหนด ประกอบกับหนังสืออำเภอจัตุรัส ที่ ชย ๐๐๒๓.๑๑/ว ๓๗๕๘ ลงวันที่ ๘ พฤศจิกายน ๒๕๖๑ แจ้งหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ

ดังนั้น เพื่อให้การควบคุมภายในของเทศบาลตำบลหนองบัวโคก เป็นไปตามหลักเกณฑ์กระทรวงการคลังกำหนด ข้อ ๕ ข้อ ๖ ข้อ ๗ ข้อ ๘ และข้อ ๙ วรรคสามของหลักเกณฑ์ปฏิบัติการควบคุมภายในสำหรับหน่วยงานของรัฐ จึงแต่งตั้งคณะกรรมการควบคุมภายในของเทศบาลตำบลหนองบัวโคก ดังนี้

๑. ปลัดเทศบาลตำบลหนองบัวโคก ประธานกรรมการ

๒. ผู้อำนวยการกองคลัง กรรมการ

๓. ผู้อำนวยการกองช่าง กรรมการ

๔. ผู้อำนวยการกองสาธารณสุข และสิ่งแวดล้อม กรรมการ

๕. ผู้อำนวยการกองการศึกษา ศาสนาและวัฒนธรรม กรรมการ   
 ๖. ผู้อำนวยการกองสวัสดิการสังคม กรรมการ

๗. หัวหน้าสำนักปลัดเทศบาล กรรมการ/เลขานุการ

๘. นักวิเคราะห์นโยบายและแผน กรรมการ/ผู้ช่วยเลขานุการ

๙. ผู้ช่วยนักพัฒนาชุมชน กรรมการ/ผู้ช่วยเลขานุการ

ให้คณะกรรมการ มีหน้าที่ดำเนินการรวบรวมและสรุปรายงานการประเมินผลการควบคุมภายใน และจัดทำรายงานการประเมินผลการควบคุมภายในของเทศบาลตำบลหนองบัวโคกระดับหน่วยงาน เพื่อเสนอต่อนายกเทศมนตรีเพื่อพิจารณาลงนาม และจัดส่งให้นายอำเภอจัตุรัสต่อไป


ทั้งนี้ ตั้งแต่บัดนี้เป็นต้นไป

สั่ง ณ วันที่ ๒ กันยายน พ.ศ. ๒๕๖๒



(นายวิชัย ประภากรแก้วรัตน์)

นายกเทศมนตรีตำบลหนองบัวโคก



**คำสั่งเทศบาลตำบลหนองบัวโคก**

**ที่ ๖๐๓ / ๒๕๖๑**

**เรื่อง แต่งตั้งเจ้าหน้าที่ตรวจสอบภายใน**

-----------------------------------

ด้วยพระราชบัญญัติวินัยการเงินการคลังของรัฐ พ.ศ.๒๕๖๑ มีผลบังคับใช้เมื่อวันที่ ๒๐ เมษายน ๒๕๖๑ โดยมาตรา ๗๙ กำหนดให้หน่วยงานของรัฐจัดให้มีการตรวจสอบภายใน การควบคุมภายใน และการบริหารจัดการความเสี่ยง โดยให้ถือปฏิบัติตามมาตรฐานและหลักเกณฑ์ที่กระทรวงการคลังกำหนด

ดังนั้น เพื่อให้การตรวจสอบภายในของเทศบาลตำบลหนองบัวโคก เป็นไปตามพระราชบัญญัติวินัยการเงินการคลังของรัฐ พ.ศ.๒๕๖๑ และหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ.๒๕๖๑ จึงขอแต่งตั้งเจ้าหน้าที่ตรวจสอบภายในของเทศบาลตำบลหนองบัวโคก ดังนี้

๑. นางสาวอโณทัย คำนาค ตำแหน่ง หัวหน้าสำนักปลัดเทศบาล (นักบริหารงานทั่วไป ระดับต้น) ปฏิบัติหน้าที่ผู้ตรวจสอบภายใน

หน้าที่ ตรวจสอบวิเคราะห์ ควบคุมการบริหารงาน การตรวจสอบภายในตลอดจนการวางระบบงาน รวมถึงบุคลากรในงานตรวจสอบภายใน การประเมินความเพียงพอ มีประสิทธิภาพประสิทธิผลของระบบการควบคุมภายในตลอดจนประเมินคุณภาพของการปฏิบัติงานที่รับผิดชอบโดยอิสระของหน่วยรับตรวจ และงานอื่นที่ได้รับมอบหมาย

ทั้งนี้ ตั้งแต่บัดนี้เป็นต้นไป

สั่ง ณ วันที่ ๑๒ ธันวาคม พ.ศ. ๒๕๖๑



(นายวิชัย ประภากรแก้วรัตน์)

นายกเทศมนตรีตำบลหนองบัวโคก

.

.